PATVIRTINTA

Rokiškio rajono jaunimo reikalų tarybos

2015 m. gruodžio 3 d. sprendimu Nr. 2

**ROKIŠKIO RAJONO JAUNIMO REIKALŲ TARYBOS VEIKLOS PLANO GAIRĖS 2016 METAMS**

**I. Bendra situacija**

Rokiškio rajono jaunimo reikalų taryba veikia pagal Rokiškio rajono savivaldybės tarybos 2009 m. balandžio 24 d. sprendimu Nr. TS-5.104 patvirtintus nuostatus (toliau – JRT), skirta įgyvendinti jaunimo politiką savivaldybėje, analizuoti jaunimo problemas ir poreikius, rengti ir teikti savivaldybės tarybai, merui ir kitoms savivaldybės institucijoms pasiūlymus dėl jaunimo politikos formavimo ir įgyvendinimo, rengti jaunimo programų konkursus bei kontroliuoti, kaip vykdomos jaunimo programos, kaip efektyviai naudojamos tam skirtos lėšos.

Taryba sudaryta iš 12 narių pariteto principu – 6 narius deleguoja Rokiškio jaunimo organizacijų sąjunga „Apvalus stalas“, kitą JRT dalį sudaro įvairių savivaldybės institucijų atstovai. Per ataskaitinį laikotarpį įvyko 6 posėdžiai.

Jaunimo reikalų tarybos (toliau – JRT) 2015 m. pagrindinė veikla:

- apsvarstyta ir per masines informavimo priemones (internetą, pranešimus spaudoje, ataskaitines jaunimo konferencijas ) nuolat skelbiama visuomenei jaunimo situacija savivaldybėje [www.rokiskis.lt](http://www.rokiskis.lt) /jaunimas/;

- JRT kasmet svarsto Jaunimo problemų sprendimo plano, kurį patvirtino Rokiškio rajono savivaldybės taryba 2013 m. sausio 25 d. sprendimu Nr. TS-2.12 ,,Dėl jaunimo problemų sprendimo Rokiškio rajono savivaldybėje 2013–2018 metų plano patvirtinimo“, įgyvendinimo rezultatus;

- JRT kasmet svarsto Rokiškio rajono jaunimo projektinės veiklos prioritetus ir įgyvendinimo tvarką;

- JRT kasmet apibendrina ir skelbia savivaldybės tinklalapyje Rokiškio rajono jaunimo projektinės veiklos programos rezultatus (savivaldybės lėšomis finansuoti ir įgyvendinti 7 jaunimo, su jaunimu dirbančių organizacijų ir neformalių jaunimo grupių projektų, kuriems buvo skirta 2180 Eur, dalyvių skaičius – 640);

- JRT kasmet apibendrina rajono jaunimo, su jaunimu dirbančių organizacijų ir neformalių jaunimo grupių projektinės veiklos nacionalinėse programose rezultatus:

Jaunimo reikalų departamento lėšomis buvo finansuoti ir įgyvendinti 2 projektai, kuriems buvo skirta 7043 Eur, dalyvių skaičius – 445, projektus vykdė VšĮ Rokiškio jaunimo centras ir Rokiškio jaunimo organizacijų sąjunga „Apvalus stalas“.

Socialinės apsaugos ir darbo ministerijos lėšomis buvo finansuotas ir įgyvendintas 1 projektas, kuriam buvo skirta 11450 Eur (40 dalyvių), projektą-vaikų dienos centro programą vykdė VšĮ Rokiškio jaunimo centras.

JRT kasmet apibendrina rajono jaunimo, su jaunimu dirbančių organizacijų ir neformalių jaunimo grupių projektinės veiklos tarptautinėse jaunimo programose rezultatus. ES programos „Veiklus jaunimas“ ir kitų ES fondų lėšomis įgyvendinti 3 projektai, kuriems buvo skirta 32566 Eur, dalyvių skaičius – 567. Projektus vykdė VšĮ Rokiškio jaunimo centras ir Rokiškio jaunimo organizacijų sąjungai „Apvalus stalas“ priklausančios organizacijos.

JRT, įgyvendindama integruotą jaunimo politiką savivaldybėje, skatina įvairių institucijų tarpžinybinį bendradarbiavimą ir inicijuoja aktyvų jaunimo dalyvavimą organizuojant rajoninius renginius, pažymint valstybines šventes, skatina jaunimo, su jaunimu dirbančių organizacijų ir neformalių jaunimo grupių dalyvavimą įgyvendinant vasaros poilsio, laisvalaikio užimtumo, neformaliojo vaikų švietimo ir prevencines programas. Jaunimo su jaunimu dirbančios organizacijos prisideda prie savivaldybės Vaikų ir jaunimo socializacijos programos įgyvendinimo - jaunimo, su jaunimu dirbančių organizacijų stovyklose dalyvavo 24 proc. visų (1132) stovyklavusių rajono vaikų ir jaunimo.

Jaunimas aktyviai įsijungė į savivaldybės Narkotikų ir narkomanijos, nusikalstamų veikų prevencijos ir kontrolės programos įgyvendinimą. Prevencinį projektą įgyvendino Lietuvos šaulių sąjungos Panevėžio apskrities 5-osios rinktinės Rokiškio 4,9,12, 13 kuopų jaunieji policijos rėmėjai. Projekte dalyvavo 112 jaunųjų šaulių.

Sėkmingai taikoma nauja darbo su jaunimu forma – atviras darbas su jaunimu, kurį vykdo viešoji įstaiga Rokiškio jaunimo centras, dirbantis neformaliojo švietimo ir jaunimo politikos srityje. Jaunimo inicijuotų atvirų vakarų, projektinėje veikloje (diskusijose, susitikimuose, mokymuose, renginiuose ir kt. ) dalyvavo per 290 jaunų žmonių.

Viešoji įstaiga Rokiškio jaunimo centras toliau sėkmingai dalyvauja Jaunimo reikalų departamento prie Socialinės apsaugos ir darbo ministerijos programoje, plėtodama esamas ir kurdama naujas atviras erdves, įgyvendindama Atvirų jaunimo centrų ir erdvių koncepciją:

- 16–29 metų jaunimui vykdomas Jaunimo garantijų iniciatyvos programos projektas „Atrask save“, skirtas niekur nedirbantiems, nesimojantiems, mokymuose nedalyvaujantiems (NEET) jauniems žmonėms ir programa „Rizikos grupės vaikai ir jaunimas“;

- vaikams iki 18 metų vykdomas Vaikų dienos centrų programos projektas, veikia vaikų dienos centras „Kad būtume drauge“.

*Tarpžinybinio bendradarbiavimo projektai ir akcijos.*

Tarptautinėje jaunimo akcijoje „Darom 2015“ dalyvavo 4059 dalyviai iš 99 įstaigų ir organizacijų

VšĮ Rokiškio jaunimo centras, kaip partneris, toliau įgyvendino EEE finansinio mechanizmo programos LT05 ,,Rizikos grupės vaikai ir jaunimas“ projektą ,,Skuodo AJC modernizavimas ir veiklų plėtra“. 2015 metais buvo gauta ir panaudota (ES lėšų – 23176 Eur, savivaldybės lėšų – 2191 Eur). Šiame projekte buvo plėtojamas bendradarbiavimas tarp Skuodo AJC ir Rokiškio AJC. Įsteigtas jaunimo darbuotojo etatas, apmokyti du savanoriai dirbti su jaunimu. Rokiškio jaunimo centro patalpos Žiobiškio kaime aprūpintos veiklos įranga ir priemonėmis, bendradarbiaujama su socialiniais partneriais, vykdomi bendri užsiėmimai. Žiobiškio turistinėje bazėje teikiamos prevencinės, informavimo ir konsultavimo, socialinių ir gyvenimo įgūdžių ugdymo, sociokultūrinės, neformalaus švietimo ir kitos su jauno žmogaus ugdymu bei integracija į darbo rinką susijusios paslaugos mažiau motyvuotam, mažiau galimybių turinčiam, rizikos grupei priklausančiam jaunimui bei vykdomos įvairios veiklos, atsižvelgiant į jaunimo poreikius. Veiklose dalyvavo per 100 jaunimo.

2014–2020 m. ES fondų investicijų veiksmų programos priemonei „Jaunimo užimtumo didinimas, *projekto „Atrask save“,* kuriame VšĮ Rokiškio jaunimo centras dalyvauja kaip partneris įgyvendinti gautos ir panaudotos ES lėšos – 10000 Eur. Jaunimo garantijų iniciatyvų projektas, skirtas 15–29 metų nedirbančių, nesimokančių, mokymuose nedalyvaujančių jaunuolių integracijai į švietimo įstaigas, ar / ir į darbo rinką, startavo spalio 1 d. Bendradarbiaujant su savivaldybės jaunimo reikalų koordinatoriumi, savivaldybės administracijos struktūriniais padaliniais bei seniūnijų socialiniais darbuotojais identifikuoti neaktyvūs jauni žmonės, galimi projekto dalyviai. Aplankytos visos rajono seniūnijos, susitarta dėl bendradarbiavimo. Organizuoti susitikimai su projekto socialiniais partneriais.

Rokiškio jaunimo organizacijų sąjunga ,,Apvalus stalas“ 2015 m. rugsėjo 1 d.–gruodžio 31 d. įgyvendino *projektą „3K (ko aš noriu? ką aš galiu? ko reikės?)“,* finansuotą Lietuvos Respublikos socialinės apsaugos ir darbo ministerijos. Projekto partneriai: AB „Rokiškio sūris“, UAB „Lašų duona“, UAB „Rokvesta plius“, UAB „Aila“, Panevėžio teritorinės darbo biržos Rokiškio skyrius, VšĮ Rokiškio PASPC. Projekto tikslas – skatinti Rokiškio jaunimo NVO, verslo ir savivaldybės įstaigų bendradarbiavimo tinklų kūrimą, sprendžiant jaunimui aktualius klausimus, susijusius su darbiniu užimtumu Rokiškio rajone. Projekto dalyviams surengti 3 informacinio pobūdžio seminarai, kurių metu moksleiviai turėjo galimybę geriau pažinti savo asmenines savybes, gabumus, interesus. Iš viso projekte dalyvavo 88 moksleiviai.

**II. Rokiškio rajono jaunimo reikalų tarybos veiklos planas 2016 metams**

|  |  |  |
| --- | --- | --- |
| **Veikla** | **Laikotarpis** | **Atsakingi asmenys** |
| 1. JRT pasikeitimas gerosiomis patirtimis su Lietuvos ir užsienio partneriais. 2. Susitikimai su kaimynininėmis SJRT (Biržų, Kupiškio, Pasvalio, Utenos ir kt.) | Bent 2 susitikimai | Tadas Barauskas,  Asta Jasiūnaitė |
| 1. Tarptautiniai mokymai JRT nariams | Esant galimybėi | Birutė Bagdonienė |
| 1. Rokiškio rajono **Jaunimo problemų sprendimo plano** priemonių įgyvendinimo stebėsena. | Kartą per metus | Algis Kazulėnas, **Zenonas Viduolis** |
| 1. Suorganizuoti SJRT narių diskusiją apie situciją rajone, problemas, mūsų vaidmenį ir galimybes. | 1 ketvirtis | Asta Jasiūnaitė |
| 1. Inicijuoti darbo grupių sudarymą ir parengti socialinius paketus[[1]](#footnote-1) | 2 ketvirtis | RJOS „Apvalus stalas“ deleguoti nariai |
| 1. Neformalūs Rokiškio SJRT narių susitikimai | 2 susitikimai | Nijolė Gužienė, **Zenonas Viduolis** |
| 1. Pristatyti SJRT rajono savivaldybės tarybai | Kovo mėn. | Eividas Šakalys, Asta Jasiūnaitė, Algis Kazulėnas, **Zenonas Viduolis** |
| 1. Pasigaminti JRT atributiką/ar sukurti logotipą |  | Tadas Barauskas, Violeta Kazlauskienė |
| 1. Organizuoti SJRT susitikimus, pasitarimus, diskusijas | Kartą per mėnesį | Asta Jasiūnaitė |
| 1. Suorganizuoti renginį, kuriame būtų pristatomi projektai, finansuoti iš jaunimo eilutės | 1 ketvirtis | JRK Danutė Kniazytė |
| 1. Suorganizuoti susitikimą su jaunimo NVO lyderiais, susipažinti su situacija, jų veikla, pristatyti SJRT veiklą | 3 kertvirtis | RJOS „Apvalus stalas“ deleguoti nariai |
| 1. Suorganizuoti viešą renginį/kitų organizuojamame renginyje pristatyti SJRT veiklą | 4 ketvirtis | Tadas Barauskas |
| 1. SJRT veiklos viešinimas (straipsniai vietos laikraščiuose / spaudos konferencijos organizavimas ir pan.) | Kartą per metus | Tadas Barauskas |
| 1. Siekti didesnio finansavimo Jaunimo politikos įgyvendinimo savivaldybėje programai (kodas: 3.1.3.4.) | Biudžeto formavimo, svarstymo laikotarpiu | Tadas Barauskas,  Algis Kazulėnas, **Zenonas Viduolis** |
| 1. Organizuoti susitikimai su bendruomenėmis apie tai kaip įtraukti jaunimą į bendruomenes |  | Tadas Barauskas,  Algis Kazulėnas, **Zenonas Viduolis** |
| 1. JRT veiklos ataskaitos rengimas, pateikimas savivaldybės tarybai | Kartą per metus | Rengimas- JRK D. Kniazytė, Pristatymas tarybai- T. Barauskas |
| 1. Susitikimas su Švietimo skyriaus specialistais/ mokytojais / mokiniais. Tema: jaunimo pilietiškumo ugdymas pamokų metu ir per neformalųjį švietimą. |  | Aurimas Laužadis |
| 1. Sukurti facebook paskyrą SJRT, pasidaryti bendrą nuotrauką | 1 ketvirtis | Eividas Šakalys |
| 1. Suorganizuoti konkursą ,,Fotografuok nepatinkančias Rokiškio vietas” | 4 ketvirtis | Algis Kazulėnas, **Zenonas Viduolis,** Asta Jasiūnaitė |
| 1. Susitikimas su Meru ir administracijos direktoriumi, bendras jaunimo situacijos aptarimas | Sausio mėn. | Tadas Barauskas |
| 1. Apsvarstyti Mobilaus darbo su jaunimu organizavimo galimybes. Jaunimo centro veiklų mažiau galimybių turintiems pristatymas SJRT nariams, darbo su jaunimu organizavimas Jaunimo centre. | 2 ketvirtis | Nijolė  Gužienė |
| 1. Rengti Savivaldybės jaunimo politikos įgyvendinimo planą 2016-2018 metams. Sudaryti darbo grupę planui rengti, atsižvelgiant į JPS vertinimo grupės rekomendacijas, kurios bus pateiktos iki 2016 m. sausio 1 d. | 1 ketvirtis | JRK D. Kniazytė |

\_\_\_\_\_\_\_\_\_\_\_\_\_\_\_\_\_\_\_

1. Verslumo, grįžimo, NVO stiprinimo paketai [↑](#footnote-ref-1)